EkBass/fiwiki-20250220-pages-articles huggingface dataset:
Sembramänty

thumb|Sembramännyn rungon poikkileikkaus vuosirenkaineen Sembramänty eli sembra (Pinus cembra) on mäntyjen (Pinus) suvun havupuu, joka kasvaa luonnonvaraisena Euraasiassa. Sembramänty on usein jaettu kahteen alalajiin, alppisembraan (Pinus cembra subsp. cembra) ja siperiansembraan (Pinus cembra subsp. sibirica), mutta monet kasvitieteilijät pitävät siperiansembraa omana lajinaan Pinus sibirica. ==Koko ja ulkonäkö== Alppisembra saavuttaa parhaimmillaan 25–35 metrin korkeuden ja 1,5 metrin läpimitan. Neulaset ovat viiden kappaleen ryhmissä samassa kääpiöoksassa, pituudeltaan 5–9 cm. Kävyt ovat 4–8 cm ja siemenet 8–12 mm pitkiä. Siemenissä on vain surkastunut siipi ja niitä levittääkin pähkinähakki. ==Levinneisyys== Alppisembra kasvaa luonnonvaraisena Alpeilla ja Karpaateilla. Se kasvaa yleensä 1 500–2 200 metrin korkeudessa ja usein puurajalle saakka. Siperiansembra kasvaa luonnonvaraisena Uralvuoristosta itään Siperiassa. Esiintymisalueen pohjoisosissa se kasvaa alhaalla (100–200 m), mutta etelämpänä korkealla vuoristossa (1 000–2 400 m) usein puurajalle saakka. Sillä on hieman suuremmat kävyt kuin alppisembralla. Siperiansembra, joka "pähkinöidensä" vuoksi on tärkeä ravintokasvi, sekoitetaan esimerkiksi käännöksissä usein setriin (). == Käyttö == Sembramänty on suosittu koristepuu, joka on kasvupaikan suhteen vaatimaton, mutta kasvaa luonnostaan aurinkoisilla ja ravinteikkailla paikoilla. Suomessa kasvatetaan lähinnä siperiansembraa, joka on kestävä Pohjois-Pohjanmaalle saakka. Sembra on puulajina pehmeää. Sembraöljyä käytetään voiteisiin. Sembramännyn siemeniä käytetään ruoka-aineena. == Lähteet == == Aiheesta muualla == * Suomen Lajitietokeskus: Alppisembra – Pinus cembra * Metsävastaa: Sembramänty (Pinus cembra) * United States Department of Agriculture (USDA): Pinus cembra Luokka:Männyt Luokka:Seulonnan keskeiset artikkelit
Siperiansembra

Siperiansembra (Pinus sibirica) on mäntyihin kuuluva havupuulaji. Se on ainavihanta puu, joka kasvaa luonnossa Venäjällä, Kiinassa, Kazakstanissa ja Mongoliassa. Siperiansembraa pidettiin aiemmin Euroopan vuoristoissa kasvavan sembramännyn (Pinus cembra) alalajina P. cembra subsp. sibirica, mutta nykyisin se luokitellaan usein eri lajiksi. == Ulkonäkö == thumb|vasen|Käpyjä Siperiansembra on ainavihanta havupuu, joka kasvaa enimmillään noin 35 metriä korkeaksi. Kaarna on vaalean- tai harmaanruskeaa. Silmut ovat kartiomaisia ja punaruskeita. Viiden kimpuissa kasvavat neulaset ovat 6–11 senttimetriä pitkiä. Kävyt ovat kartiomaisia tai munanmuotoisia, 5–8 senttimetriä pitkiä ja purppuranruskeita. Siemenet ovat siivettömiä ja noin 10 millimetriä pitkiä. == Levinneisyys == Siperiansembra kasvaa luonnonvaraisena Venäjällä, Kiinassa, Kazakstanissa ja Mongoliassa. Se kasvaa usein samoilla alueilla siperiankuusen (Picea obovata) ja siperianpihdan (Abies sibirica) kanssa. Siperiansembra tarvitsee lintuja levittämään siivettömiä siemeniään. == Lähteet == Luokka:Männyt
Olhava

Olhava tarkoittaa seuraavia asioita: * Olhava, kaupunki Laatokan eteläpuolella * Olhava, kylä Iin kunnassa * Olhava, entinen rautatieasema Iin Olhavassa * Olhavanjoki, joki Laatokan eteläpuolella * Olhavanjoki, joki Iin kunnassa * Olhavan tšuudit, itämerensuomalainen kansa. * Olhavanvuori, kiipeilijöiden suosima kallio Repoveden kansallispuistossa.
Viikonloppu (lehti)

Viikonloppu: kertomuksia Suomen kodeille oli Ilmarisen kustantama naislukijoille suunnattu lukemistolehti, joka ilmestyi vuosina 1937–1971. Lehteä toimittivat muun muassa Yrjö Halme ja J. Salakari. Joitakin lehden vakiosivuista olivat Harry Aaltosen musiikkinurkka, Siskon sivu, Leenan osasto kirjetoveria etsiville, Selvänäkijän kirjelaatikko ja Kohtaloni- kuvahoroskooppi. Lehti sisälsi paljon novelleja ja niin sanottuja tosikertomuksia elävästä elämästä. Jokaisessa lehdessä oli mukana myös yksi osa jotakin pitempää jatkoromaania. Lehden kirjoittajat käyttivät usein nimimerkkejä, esimerkiksi Onni Haini kirjoitti nimimerkillä O. Kaskamo, Arvo Kalliola nimimerkillä Rafael ja Martti Löfberg eli Marton Taiga nimimerkillä Margot Lagarton. Monet novelleista julkaistiin vailla kirjailijatietoja. Lehdessä julkaistiin romanttisia sarjakuvia. 1950-luvulla lehdessä ilmestyi Soma ja Jukka (Tillie The Toiler), piirtäjänä Russ Westover, ja 1960-luvulla perhesarjakuva Tupsujussilaiset (), piirtäjänä Buford Tune. Lehti jatkui ”Viikonloppu romanssi” -nimisenä sarjana vuodesta 1972. Rautatiekirjakaupan irtonumeromyynnissä Viikonloppu oli kaikista lehdistä vuonna 1943 sijalla 8, vuonna 1953 sijalla 4 ja vuonna 1963 sijalla 9. ==Katso myös== * Lukemista Kaikille ==Lähteet== Luokka:Suomalaiset naistenlehdet
Kolatselkä

Kolatselkä (, ) on Vieljärven maalaiskuntaan kuuluva kylä ja entinen erillinen kylähallintoalue Prääsän piirin länsiosassa Karjalan tasavallassa Venäjällä noin 100 kilometriä Prääsästä länteen Petroskoi-Värtsilä-tien (R21) varrella. Tie tunnetaan myös kansainvälisenä matkailutienä, ns. Sinisenä tienä, joka johtaa Norjasta Ruotsin ja Suomen kautta aina Puudožiin saakka. ==Kylä== Kolatselän kylä sijaitsee Tulemajärven länsirannalla. Kolatselän kylä kuuluu nykyisin Vieljärven maalaiskuntaan, mutta vuoteen 2005 se oli Kolatselän kylähallintoalueen keskuskylä. Aikoinaan Venäjän keisarikunnassa se oli Aunuksen kuvernementtiin kuuluneen Tulemajärven kunnan keskuskylä. Alueen elinkeinoja ovat maa- ja metsätalous sekä kaivosteollisuus. 1800-luvulla alueelle perustettiin rautavalimo, mikä edisti kylän kasvua. Tästä on jäljellä enää rauniot. Alueella on myös sotilaiden hautauspaikka. ==Kylähallintoalue== Vuonna 2006 lakkautettu Kolatselän kylähallintoalue sijaitsi Prääsän piirin länsiosassa Pitkärannan ja Suojärven piirien rajoilla. Se rajoittui idässä Pultsoilan ja Vieljärven kylähallintoalueisiin. Alueella oli 206 asukasta (1996). Kylähallintoalueeseen kuului myös alueita entisestä Suomen Salmin kunnasta (muun muassa Käsnäselkä): Suomen ja Venäjän entinen raja kulki kylähallintoalueen läpi. Kylähallintoalueen kyliä olivat Kolatselkä (keskuskylä), Gilkoža, Kohtuselkä, Käsnäselkä (4 asukasta vuonna 1996), Lahti, Mandera ja Palalahti. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 Luokka:Vieljärvi Luokka:Prääsän piirin asutut paikat
Hurrikaani Stan

Hurrikaani Stan oli vuoden 2005 Atlantin hurrikaanikauden 18. nimetty trooppinen myrsky ja kymmenes hurrikaani. Se oli suhteellisen heikko 1. luokan hurrikaani Saffirin–Simpsonin hurrikaaniasteikolla, ja se aiheutti pahoja tulvia ja maanvyöryjä Keski-Amerikassa, erityisesti Guatemalassa, El Salvadorissa ja eteläisessä Meksikossa. Stan aiheutti ainakin 769 ihmisen kuoleman. == Myrskyn kehitys ja reitti == Stan kehittyi trooppiseksi myrskyksi Jukatanin niemimaan edustalla 2. lokakuuta trooppisesta matalapaineesta. Se iski samana päivänä maihin Jukatanissa ja heikkeni trooppiseksi matalapaineeksi ennen siirtymistään eteläiselle Meksikonlahdelle. Stan saavutti jälleen trooppisen myrskyn voiman ja lopulta hurrikaanin voiman 4. lokakuuta. Se iski maihin samana päivänä Kaakkois-Meksikossa, Veracruzin kaupungin eteläpuolella. Myrsky aiheutti tulvia, maanvyöryjä ja kovia tuulia läpi sen reitin eteläisessä ja itäisessä Meksikossa sekä läpi Keski-Amerikan. Suurin osa tuhoisista tulvista aiheutui Stanin ulommista osista. == Vaikutukset == Jotkut arviot kuolleiden lukumäärästä ovat jopa 2000, mutta kaikkia kuolemia ei voi suoraan yhdistää Staniin. Se yhdistyi laajempaan matalapainejärjestelmään, joka aiheutti samaan aikaan tulvia Meksikon itäosissa ja Keski-Amerikassa. Pahinta tuhoa Stan aiheutti Guatemalassa, jossa kuolleita saattoi olla yli tuhat. Avustusjärjestöt arvioivat että kaikkiaan Stanin mutavyöryt ja tulvat vaikuttivat lähes puolen miljoonan guatemalalaisen elämään. El Salvadorissa avun tarvetta lisäsi samassa kuussa tapahtunut tulivuorenpurkaus. == Lähteet == Stan
Affiinikuvaus

Affiini kuvaus on kuvaus kahden vektoriavaruuden välillä \mathbf{f}:\mathbb{R}^n \to \mathbb{R}^n. Kuvaus on muotoa ::\mathbf{f(x) = Ax + b}~,~~\mathbf{x}\in \mathbb{R}^n ja \mathbf{A}\in \mathbb{R}^{n\times n}. Kuvaus siis kuvaa pistejoukon uudelleen kääntäen, venyttäen, siirtäen joukon paikkaa tai skaalaten joukon kokoa. Kyseessä on pelkkä lineaarikuvaus siinä erikoistapauksessa, että \mathbf{b} on nollavektori. Muissa tapauksissa koordinaatiston origo ei kuvaudu origoksi ja siten kuvaus eroaa lineaarikuvauksesta. Näin ollen affiinikuvaus on yhdistelmä lineaarikuvauksesta \mathbf{A}, joka määrää kierron, skaalauksen ja peilauksen jonkin suoran suhteen ja johon lisätään siirtovektori \mathbf{b}. Geometrisesti tämä vastaa kaikkia kuvauksia, jotka säilyttävät (hyper)tasot muunnoksessa. Affiini kuvaus säilyttää tietyt geometriset ominaisuudet: # Kuvaa suoran suoraksi # Kuvaa yhdensuuntaiset suorat yhdensuuntaisiksi # Säilyttää janojen osien suhteet == Esimerkki affiinista kuvauksesta == Kierretään pistettä (x_0, y_0) \theta astetta kaksiulotteisen koordinaatiston origon ympäri. Esitetään piste vektorina \mathbf{x} = \begin{bmatrix}x_0 \\\ y_0\end{bmatrix}. Koska muunnos koostuu vain kierto-operaatiosta, muunnosmatriisi ja siirtovektori ovat :\mathbf{A} = \mathbf{A}_{rot} :\mathbf{b} = \begin{bmatrix} 0 \\\ 0 \end{bmatrix}, koska \mathbf{A}_{scale} = \mathbf{I} ja \mathbf{A}_{mirror} = \mathbf{I}. Näin ollen muunnokseksi saadaan :\begin{bmatrix} x_1 \\\ y_1 \end{bmatrix} = \begin{bmatrix} \cos \theta & \sin \theta \\\ -\sin \theta & \cos \theta \\\ \end{bmatrix} \begin{bmatrix} x_0 \\\ y_0 \end{bmatrix} + \begin{bmatrix} 0 \\\ 0 \end{bmatrix} ja kierretyn pisteen koordinaateiksi saadaan matriisin kertolaskusääntöä käyttäen :\begin{cases} x_1 = x_0 \cos \theta + y_0 \sin \theta \\\ y_1 = - x_0 \sin \theta + y_0 \cos \theta \end{cases} == Affiinin kuvauksen käyttö == Affiineja kuvauksia voidaan käyttää monella tapaa. Geometrisesti affiini kuvaus kuvaa tangentit tangenteiksi, ympyrät ellipseiksi, suunnikkaat suunnikkaiksi ja nelikulmiot nelikulmioiksi. Näitä tuloksia voidaan käyttää hyödyksi todistamaan ominaisuuksia esimerkiksi ellipsille. Tiedetään, että on olemassa sellainen affiini kuvaus, joka kuvaa ellipsin ympyrälle. Ympyrää voidaankin pitää erikoistapauksena ellipsistä. Tällöin voidaan todistaa ominaisuus helpommin ympyrälle ja yleistää tulos koskemaan kaikkia ellipsejä. Esimerkki: Oletetaan, että ellipsin pisteisiin A ja B piirretyt tangentit leikkaavat pisteessä T. Osoitetaan, että pisteen T ja ellipsin keskipisteen O kautta piirretty suora puolittaa janan AB. Todistus: Tiedetään, että on olemassa jokin affiini kuvaus f, joka kuvaa annetun ellipsin ympyräksi. Perustulosten mukaan tangentit kuvautuvat tangenteiksi, joten merkitään A’T’ ja B’T’ olemaan ympyrän tangentteja. Tästä seuraa, että saadaan yhteneviä kolmioita ja suora O’T’ puolittaa janan A’B’. Aiemmin esitetyn lauseen nojalla affiini kuvaus säilyttää janojen jakosuhteet, joten suora OT puolittaa ellipsin janan AB. ==Katso myös== *Lineaarikuvaus ==Lähteet== * * === Viitteet === Luokka:Geometria Luokka:Vektorianalyysi
Jukatanin niemimaa

Jukatanin niemimaa () on niemimaa, joka erottaa Karibianmeren Meksikonlahdesta. Se käsittää osan Meksikoa, Belizen valtion pohjoisosan sekä Guatemalan pohjoisimman maakunnan, El Peténin. Jukatanin niemimaa käsittää suunnilleen alueen, joka oli esikolumbiaanisen maya-sivilisaation vaikutusalue. Etnisesti mayat ja mestitsit (osittain mayojen jälkeläisiä) muodostavat edelleen merkittävän osan alueen väestöstä. Mayakieliä puhutaan yhä laajalti alueella. Jukatanin niemimaalla sijaitsee kuuluisa Chicxulubin kraatteri, jonka synnytti sinne iskeytynyt asteroidi 66 miljoonaa vuotta sitten. Tutkijoiden mukaan tämä törmäys aiheutti dinosaurusten kuolemisen sukupuuttoon, tai ainakin edesauttoi sitä. == Lähteet == Luokka:Meksikon maantiede Luokka:Niemimaat Luokka:Seulonnan keskeiset artikkelit
Westwood Studios

Westwood Studios oli videopelejä kehittävä yritys, jonka perustivat Brett Sperry ja Louis Castle vuonna . Yritys kehitti muun muassa suositut Command & Conquer -pelit ja on reaaliaikaisten strategiapelien pioneeri. Yrityksen varhaisia tunnettuja pelejä olivat BattleTech-sarjaan perustuvat pelit. Muita tunnettuja olivat Strategic Simulationsin julkaisema Eye of the Beholder -pelisarja. Dune 2 on usein mainittu ensimmäisenä reaaliaikaisena strategiapelinä, jota seurasi Westwoodin oma Command & Conquer-sarja. Electronic Arts osti pelistudion vuonna 1998, ja pelitalon toiminta lopetettiin maaliskuussa 2003. Yhtenä syynä lopettamiseen oli Westwoodin pelin Command & Conquer: Renegade huono myyntimenestys. Kun Electronic Arts lopetti Westwoodin, sen halukkaat työntekijät saivat siirtyä EA Los Angeles -studioon. Kaikki Westwoodin työntekijät eivät siirtyneet EA Los Angelesiin, vaan osa työntekijöistä perusti pelitalon Petroglyph Games. == Westwoodin kehittämiä pelejä == * Battletech: The Crescent Hawk's Inception * Blade Runner * Circuit's Edge * Command & Conquer -pelisarja * DragonStrike * Dune-pelisarja * Earth & Beyond * Eye of the Beholder -pelisarja * Lands of Lore -pelisarja * The Legend of Kyrandia -pelisarja * Nox == Lähteet == == Aiheesta muualla == * Electronic Artsin viralliset sivut Luokka:Entiset yhdysvaltalaiset videopeliyritykset Luokka:Electronic Arts
Jori Hulkkonen

Jori Hulkkonen (s. 28. syyskuuta 1973 Kemi) on suomalainen DJ ja elektronisen musiikin tuottaja. == Ura == 1990-luvun alussa Hulkkonen alkoi tehdä musiikkia Jukka Hautamäen ja Ari Ruokamon kanssa perustamallaan Lumi-levymerkillä. Vuonna 1996 hän sai levytyssopimuksen ranskalaisen F Communications -levymerkin kanssa: ensilevy oli nimeltään Selkäsaari tracks (1996). Yhdessä kanadalaisen Tigan kanssa nimellä Tiga & Zyntherius tehty Sunglasses At Night (2002), versio vanhasta Corey Hartin 1980-luvun hittikappaleesta, on Hulkkosen kansainvälisesti menestynein levytys. Levyllä nimeltä Dualizm (2005) ovat myös mukana John Foxx, Nick Triani, Tiga, Jerry Valuri ja José González. Dualizmin ”Lo-Fiction”-singlen onnistumisen johdosta Jori aloitti synthpop-sivuprojektin Processoryn Jerry Valurin kanssa, jolla he julkaisivat kokoonpanon nimeä kantavan debyytin helmikuussa 2007. Vuonna 2012 hän julkaisi Juho Paalosmaan kanssa Sin Cos Tan-yhtyeen debyyttialbumin. Hulkkonen on julkaissut levyjään useilla nimillä; Avalon Unbounded, Bobby Forrester, Deks Dekster, Electromantic, Eternal Boyman, Hösh!, Jii Hoo, Midnite City Soul Affair, Vichy ja Zyntherius. Hän on tehnyt remixejä Telepopmusikin toiselle singlelle ”Love Can Damage Your Health” (2004). Hän on myös pitkään juontanut tanssimusiikin erikoisohjelmia Radiomafialla ja YleX:llä (Tiistain tanssi-ilta). Hulkkonen saatetaan nimensä puolesta sekoittaa reggaeorkesteri Soul Captain Bandin kitaristiin Jori Hulkkoseen tai tietokonepelimuusikko Jori Olkkoseen. == Lähteet == == Aiheesta muualla == * * * Unelmaelämää koneiden keskellä Ylen artikkeli Hulkkosesta 20.3.2024 Luokka:Suomalaiset elektronisen musiikin artistit Luokka:Suomalaiset DJ:t Luokka:Suomalaiset musiikkituottajat Luokka:Suomalaiset radiotoimittajat Luokka:Vuonna 1973 syntyneet Luokka:Elävät henkilöt
Black Hula Sound

Black Hula Sound on vuodesta 2003 toiminut suomalainen sound system, jonka selektoreina toimivat Kova K ja Jere Dangerous. Black Hula on toimintansa alusta asti pyörittänyt Tampereen Ravintola Telakalla järjestettävää Reggae Super Jam -klubia. Klubilla on esiintynyt suomalaisia reggae-yhtyeitä, kuten Puppa J & Tasottavat, Suhinators ja Levitators. Black Hula on myös levy-yhtiö joka on julkaissut muun muassa Puppa J & Tasottavien sekä Nopsajalan debyyttisinglet. ==Aiheesta muualla== *Black Hulan kotisivut Luokka:Suomalaiset levy-yhtiöt Luokka:Suomalaiset reggaeyhtyeet
Anssi Nykänen

Anssi Olavi Nykänenhttp://www.aanitearkisto.fi/firs2/fi/sovittaja.php?Id=Nyk%E4nen+Anssi+Olavi (s. 7. helmikuuta 1965 Keuruu) on suomalainen rumpali. Nykänen toimii studiomuusikkona ja palkattuna soittajana monissa yhtyeissä. Nykänen lienee suomalaisista nykymuusikoista käytetyin sessiorumpali ja on levyttänyt kaikista suomalaisista muusikoista viidenneksi eniten. Hän soittaa Gramexin mukaan 5 000 kappaleella. Nykänen on soittanut keikkamuusikkona muun muassa Pepe Ahlqvist & The Sunset Boulevardin, Pepe Ahlqvist & H.A.R.P.:n, Pekka Pohjolan yhtyeen, Havana Blackin, Heikki Silvennoisen Restin, Nylon Beatin ja Paula Koivuniemen taustabändin rumpalina. Hän on myös soittanut kokoonpanossa, jossa soittavat hänen lisäkseen Timo Kämäräinen (Ismo Alanko Säätiö), Jan Simons (Ahma), ja Ville Tuomi (Suburban Tribe, Kyyria, United Underworld), sekä Root of Love -yhtyeessä, joka on julkaissut Personal Contact- tribuuttialbumin Jimi Hendrixin musiikista ja keikkaillut ja tehnyt konserttikeikkoja. Hän soittaa myös vuonna 2006 julkaistulla Raskaampaa joulua -kokoelma-albumilla. Hän soittaa myös vuonna 2011 perustetussa rockyhtyeessä Wöyh!, johon kuuluu myös metalliyhtye Stam1nan laulaja Antti Hyyrynen ja rockyhtye YUP:n Jussi Hyyrynen. == Lähteet == == Aiheesta muualla == * * Anssi Nykäsen krediitit eri albumeilla verkkosivustolla Discogs.com (englanniksi) Luokka:Suomalaiset rumpalit Luokka:Suomalaiset sessiomuusikot Luokka:Vuonna 1965 syntyneet Luokka:Elävät henkilöt
Voikko

Voikko (engl. palomino, ruots. isabell, saks. Isabell, ransk. palomino) on hevosen väritys, jota vierasperäisesti kutsutaan joskus myös palominoksi tai isabellanväriksi. Voikko on karvaltaan voin- tai kullankeltaisen vaaleanruskea ja sillä on hyvin vaaleat, kermanväriset jouhet. Voikon korvien reunat ovat yleensä tummat ja korvien sisällä on selvästi vaaleampaa karvaa, mikä voi auttaa värin tunnistamisessa. Voikkoväritystä pidetään yleensä hyvin kauniina, ja tällaiset hevoset ovatkin kautta aikojen olleet suosittuja ja haluttuja. Voikko on yksi esimerkki voikkoväreistä, joissa voikkogeeni vaalentaa hevosen karvaa. Voikon tapauksessa hevosen pohjaväri on rautias. ==Palomino-hevoset== Palominolla tarkoitetaan Yhdysvalloissa kullanvärisiä valkoharjaisia hevosia, joita rekisteröi kaksi eri hevosjärjestöä. Useimmat näistä hevosista ovat voikkoja, ja osa liinaharjaisia rautiaita. Toinen palominojärjestöistä hyväksyy rekisteriinsä minkä tahansa sopivanvärisen hevosen. Toisen rekisteröintivaatimukset ovat hyvin tiukat ja sisältävät paljon sääntäjä sekä värin yksityiskohtien että hevosen rotutaustan suhteen. == Voikkopohjaisia värejä == * Voikkopohjainen päistärikkö on voikonpäistärikkö. * Voikkopohjainen kirjava on voikonkirjava. Tiedosto:Wild Pony at Assateague.jpg|Voikonkirjava poni Tiedosto:SpanishJennetBlanketPattern.jpg|Voikkopohjainen tiikerinkirjava pikkuvarsa ==Katso myös== *Mustanvoikko *Ruunivoikko *Voikkoväri ==Lähteet== == Aiheesta muualla == Luokka:Hevosten värit de:Cream-Gen des Pferdes#Aufhellung beim Fuchs
Queen (albumi)

Queen on brittiläisen Queen-yhtyeen ensimmäinen albumi. Se äänitettiin vuosina 1971–1972 ja julkaistiin Britanniassa 13. heinäkuuta 1973 sekä Yhdysvalloissa 4. syyskuuta 1973. Yhtyeen laulaja Freddie Mercury sävelsi ja kirjoitti puolet albumin kymmenestä kappaleesta. Kolme kappaleista on kitaristi Brian Mayn ja yksi rumpali Roger Taylorin käsialaa. ”Doing All Right” on Mayn ja Tim Staffellin säveltämä kappale, jonka alun perin levytti Mayn, Taylorin ja laulaja-basisti Staffellin aikaisempi yhtye Smile. == Julkaisut == Albumi julkaistiin Britanniassa vinyylilevynä ja C-kasettina 13. heinäkuuta 1973. Albumi kipusi parhaimmillaan myyntilistojen 24. sijalle kahdeksantoista listaviikon aikana. Yhdysvalloissa levy julkaistiin 4. syyskuuta 1973 huomattavasti vaisummalla menestyksellä: albumi oli parhaimmillaan 83. sijalla yhdeksän listaviikon aikana. Vuonna 1986 albumi julkaistiin ensimmäisen kerran CD-levynä. Hollywood Records julkaisi levyn kolmen bonuskappaleen kera Yhdysvalloissa vuonna 1991. Euroopassa ja Japanissa CD-versio julkaistiin uudelleen vuosina 1993–1994 ja Japanissa vielä uudelleen vuonna 1998. Vuosina 2001 ja 2004 Japanissa julkaistiin remasteroitu CD-versio, joka julkaistiin japanilaisilla kansilla myös Euroopassa 12. heinäkuuta 2004. == Kappaleet == A-puoli # # # # B-puoli # * # # # # # ===Vuoden 1991 CD-version bonuskappaleet=== 11. 12. 13. == Singlet == Single Ilmestymisaika Lista- sijoitus Levy-yhtiö Kappaleet Kuvaus Keep Yourself Alive 1973 # # ”Keep Yourself Alive” julkaistiin uudelleen ”Another One Bites the Dust” -singlen B-puolena vuonna 1980 Yhdysvalloissa. Keep Yourself Alive Andy's Queen Page Liar 1974 # # B-puolen kappale "Doing All Right" on Queeniä edeltäneen Smile- yhtyeen kappale, jonka Queen levytti uudestaan. == Kokoonpano == *Freddie Mercury − laulu, piano *Brian May − kitara, piano, laulu *John Deacon − bassokitara *Roger Meddows-Taylor − rummut, lyömäsoittimet, laulu == Lähteet == == Aiheesta muualla == * Albumin arvostelu Rolling Stone -lehdessä Gordon Fletcher 6. joulukuuta 1973 * Albumin arvostelu sivustolla allmusic Greg Prato * Sivustolle Queen Archives koottuja albumin sanomalehtiarvosteluja: ** Arvostelu lehdessä The Herald 7. joulukuuta 1973 ** Arvostelu lehdessä Winnipeg Free Press 5. tammikuuta 1974 Luokka:Vuoden 1973 esikoisalbumit Luokka:Queenin albumit Luokka:Roy Thomas Bakerin tuottamat albumit Luokka:Hollywood Recordsin albumit
Christopher Condent

Christopher Condent oli englantilainen merirosvo, joka oli yksi ensimmäisiä merirosvoja, joka jätti Pohjois-Amerikan rannikot palatakseen itään. Condent miehistöineen pakeni New Providencestä vuonna 1718, kun Woodes Rogers nousi saaren kuvernööriksi. Matkalla Atlantin yli eräs kaltoinkohdeltu ja pahoinpidelty miehistön intiaanijäsen valtasi laivan ruutivaraston, uhaten räjäyttää laivan. Condent loikkasi alas ruumaan ja ampui intiaania kasvoihin. Tämän jälkeen miehistö hakkasi intiaanin ruumiin palasiksi ja tykkimies viilsi intiianin rinnan auki, repi sydämen ulos, keitti ja söi sen. Myöhemmin matkan aikana Condent miehineen valtasi kauppalaivan. Noin puolet laivan miehistöstä purjehti tiehensä, kun taas toinen puolisko valitsi kapteenikseen Condentin. Kap Verden saarilla Condentin miehet valtasivat portugalilaisen viinilaivan, eskadroonan pieniä aluksia sekä hollantilaisen sotalaivan. Condent nimesi sotalaivan The Flying Dragoniksi (Lentävä Lohikäärme). Condentin johdolla merirosvot kiertelivät Brasilian rannikkoa, vallaten lisää aluksia. Toisinaan he kiduttivat portugalilaisia vankejaan leikkelemällä näiltä korvia ja neniä. Condentin saalis kasvoi kun hän siirtyi Afrikan rannikolle. Vuoden 1719 kesä- tai heinäkuussa he saapuivat Madagaskarille. Ollessaan maissa Sainte Mariessa, Condent värväsi miehistöönsä joitakin John Halseyn entisiä miehiä. Condent risteili Intian rannikkoa ja Punaistamerta vielä noin vuoden ajan. Vuonna 1720 Bombayn lähellä Condent miehineen valtasi suuren arabilaivan, jonka lastina oli aarteita ja kalleuksia 150 000 punnan arvosta. Välttääkseen raivostuttamasta Englannin Itä-Intian kauppakomppaniaa yhtään enempää, Condentin miehistö sai käskyn jättää aluksen matkustajat ja miehistö rauhaan. Palattuaan Sainte Marieen miehet jakoivat aarteen yhtä suuriin osiin, jokainen sai noin 2 000 punnan osuuden. Tämän jälkeen Condent purjehti 40 miehen kanssa Réunionin saarelle, jossa he neuvottelivat ranskalaiskuvernöörin kanssa armahduksesta. Miehistä noin kaksikymmentä asettui asumaan saarelle, mutta Condent meni naimisiin kuvernöörin vaimon sisaren kanssa, matkusti Ranskaan ja jäi asumaan vaimonsa kanssa Bretagneen, jossa hänestä tuli varakas kauppias. Muut merirosvot, eritoten Edward England ja John Taylor, seurasivat Condentia Pearl -laivallaan New Providencesta Madagaskarille. Luokka:Englantilaiset merirosvot Luokka:Syntymävuosi tuntematon Luokka:Kuolinvuosi tuntematon
Paul Rodgers

Paul Rodgers (s. 17. joulukuuta 1949 Middlesbrough) on brittiläinen rock- muusikko. Hänen yhtyeitään ovat olleet muun muassa Free, Bad Company, The Law ja The Firm. Lisäksi Rodgers on julkaissut useita soololevyjä. Vuosina 2004–2009 hän esiintyi yhdessä Queen-yhtyeen kanssa. == Diskografia == * Free: Tons Of Sobs (1968) * Free: Free (1969) * Free: Highway (1969) * Free: Fire And Water (1970) * Free: Free Live (1971) (Live) * Free: Free At Last (1972) * Free: Heart Breaker (1973) * Free: The Free Story (1973) * Bad Company: Bad Co (1974) * Bad Company: Straight Shooter (1975) * Bad Company: Run With The Pack (1976) * Bad Company: Burnin' Sky (1977) * Bad Company: Desolation Angels (1979) * Bad Company: Rough Diamonds (1982) * Paul Rodgers: Cut Loose (1983) * The Firm: The Firm (1985) * The Firm: Mean Business (1986) * Bad Company: 10 From 6 (1987) * Free: The Best Of Free (1991) * The Law: The Law (1991) * Paul Rodgers: Muddy Water Blues (1993) * Paul Rodgers: The Hendrix Set (1993) (Live) * Free: Molten Gold (1993) * Paul Rodgers: Paul Rodgers Live (1996) (Live) * Paul Rodgers: Now (1997) * Bad Company: Original Bad Company Anthology (1999) * Paul Rodgers: Paul Rodgers Electric (2000) * Bad Company: Merchants Of Cool (2002) (Live) * Queen + Paul Rodgers: Return Of The Champions (2005) (Live) * Paul Rodgers: Live In Glasgow (2007) (Live) * Queen + Paul Rodgers: The Cosmos Rocks (2008) * Paul Rodgers: The Royal Sessions (2014) ==Lähteet== == Aiheesta muualla == * Viralliset kotisivut Luokka:Queen Luokka:Brittiläiset rocklaulajat Luokka:Vuonna 1949 syntyneet Luokka:Elävät henkilöt
New Providence

New Providence on väkiluvulla mitattuna Bahamasaarten suurin saari, jolla sijaitsee muun muassa saarivaltion pääkaupunki Nassau. ==Historia== Vaikka ensimmäiset eurooppalaiset Bahamasaarilla olivat Bermudalta kotoisin olevia suolankerääjiä, jotka asuttivat Grand Turkin ja Inaguan saaret vuoden 1670 jälkeen, ensimmäinen pysyvä asutus perustettiin Eleutheran saarelle ja tämän jälkeen New Providencen saarelle. New Providencen valintaa satamakaupungin paikaksi puolsivat Karibianmeren suojaisimmat luonnonsatamat. Sataman ja Floridansalmen läheisyyden vuoksi New Providencesta tuli Espanjan kultalaivoja vaanivien merirosvojen pesäpaikka. Merirosvouden huippukausi oli 1715–1725, jonka jälkeen brittihallinto perusti siirtokunnan ja armeijan tukikohdan läheisen Nassaun kaupunkiin New Providencen edustalle. Yhdysvaltain vapaussodan jälkeen useita tuhansia toryjä orjineen muutti New Providenceen ja lähisaarille, toivoen voivansa jatkaa plantaasiviljelyä. Yritys oli tuhoontuomittu saarten ohuen päällyskerroksen ja vähäisten sateiden vuoksi, ja 1800-luvun alussa Bahamasaarista oli tullut lähes asumaton saaristo. Suolankeräys jatkui kuten ennenkin, hylynryöstö oli kenties saariston kannattavin ammatti, mutta New Providence oli saariston ainoa edes jotenkuten menestyvä saari suuren brittiläisen varuskunnan vuoksi. 1800-luvun kuluessa linnoitukset alkoivat kuitenkin rapautua, ja ne hylättiin vuoteen 1850 mennessä. New Providencen taloudelle parasta aikaa oli Yhdysvaltain sisällissota sekä kieltolain vuodet 1900-luvun alkupuoliskolla, jolloin saari toimi salakuljettajien pesäpaikkana. Vuodesta 1960 lähtien New Providencesta on tullut amerikkalaisten suosima lomakohde lukuisine turistirysineen. Satamaa on syvennetty suurille risteilyaluksille soveltuvaksi. Saarella on myös useita uhkapelikohteita. Kaksi kolmasosaa Bahaman 300 000 asukkaasta asuu New Providencen saarella. ==Liikenne== Lynden Pindlingin kansainvälinen lentoasema sijaitsee saarella. ==Aiheesta muualla== Luokka:Bahaman saaret Luokka:Bahaman alueet
Hefaistion

Hefaistion (, ; n. 356 eaa. – syksy 324 eaa.) oli makedonialainen aristokraatti, Amyntorin poika. Arrianoksen mukaan hän syntyi Makedonian pääkaupungissa Pellassa. Hänet tunnetaan Aleksanteri Suuren läheisimpänä ystävänä, toisena komentojärjestyksessä ja mahdollisesti Aleksanterin rakastajana. On mahdollista, että Aleksanteri ja Hefaistion tapasivat Miezassa ollessaan Aristoteleen oppilaana muiden ylhäisöön kuuluneiden poikien kanssa. Aristoteles kirjoitti Hefaistionille joukon kirjeitä, joten he ovat tavanneet ja olleet yhteyksissä toisiinsa. Hefaistion seurasi Aleksanterin mukana, kun tämä valloitti Persian valtakunnan. Aleksanterin ja Hefaistionin ystävyyttä korostetaan monessa lähteessä. Muun muassa he uhrasivat yhdessä Troijassa. Tunnettu anekdootti kertoo, että Issoksen taistelun jälkeen Dareios III:n vaimo Statira luuli Hefaistionia Aleksanteriksi ja kumarsi tämän edessä. Issoksen jälkeen Hefaistion johti muun muassa Aleksanterille antautuneiden foinikialaisten laivastoa. Ennen Gaugamelan taistelua Hefaistion nimitettiin yhdeksi Aleksanterin seitsemästä henkivartijasta (somatofylakes). Vuonna 330 eaa. Hefaistion ja Krateros saivat jakaa makedonialaisen toveriratsuväen komennon. Tähän asti Filotas oli johtanut ratsuväkeä, mutta hänet teloitettiin epäiltynä salajuonesta. Kraterosta pidettiin yleisesti yhtenä parhaista makedonialaisupseereista. Hefaistionilla taas ei ollut yhtä paljon kokemusta. Hefaistionia ja Kraterosta kuvaillaan usein niin että Hefaistion rakasti Aleksanteria, Krateros taas rakasti kuningasta. Kun armeija palasi Intian sotaretkeltään, järjesti Aleksanteri suuret häät Susassa. Tärkeimmät makedonialaiset upseerit menivät naimisiin persialaisten aristokraattien tyttärien kanssa. Hefaistion nai Dareios III:n tyttären Drypetisin. Hefaistion kuoli Ekbatanassa lokakuussa 324 eaa. Aleksanteri suri suuresti ystäväänsä. Plutarkhoksen mukaan Aleksanteri Hefaistionin kuoleman jälkeen leikkautti kaikkien hevosten ja muulien harjat, revitytti kaupunkien muurien rintavarustuksia, ristiin naulitsi syyttömän lääkärin, kielsi kaikki säveltaiteelliset esitykset, aloitti sodan kossaialaisten heimoa vastaan ja aikoi rakennuttaa tälle valtavan mausoleumin, jota kuitenkaan ei ehditty rakentaa ennen kuin Aleksanteri itse kuoli vuonna 323 eaa. Erään teorian mukaan Amfipoliin niin kutsuttu Kastán hauta olisi Hefaistionin hauta. Tämä perustuu ennen kaikkea haudasta löydetystä monogrammista tehtyyn tulkintaan, jonka mukaan kyseessä olisi Hefaistionin monogrammi. == Lähteet == Luokka:350-luvulla eaa. syntyneet Luokka:Antiikin kreikkalaiset sotilaat Luokka:Vuonna 324 eaa. kuolleet
Harpalos

Harpalos (k. 323 eaa.) oli makedonialainen aristokraatti ja Aleksanteri Suuren upseeri. Hän ei seurannut Aleksanteria Persian sotaretkelle, vaan sai viran Vähä-Aasiassa. Aleksanterin kerrotaan ottaneen häneen yhteyden ja pyytäneen luettavaa vapaa-ajakseen. Harpalos lähetti hänelle Aiskhyloksen, Sofokleen ja Euripideen näytelmiä, Filistoksen historian ja Filoksenoksen ja Telesteen oodeja. Harpalos oli myös varas, ja karkasi kahdesti mukanaan suuri summa rahaa. Ensimmäisen kerran jälkeen hänet armahdettiin ja hän sai tehtävänsä takaisin. Seurauksena hän petti luottamuksen uudelleen. Hänet salamurhattiin Kreetalla vuonna 323 eaa. Luokka:Antiikin kreikkalaiset sotilaat
Maple

Maple on symbolinen tietokoneella käytettävä ammatti- ja opiskelukäyttöön suunniteltu kaupallinen matematiikkaohjelma, jota alettiin kehittää vuonna 1981 Waterloon yliopistossa Kanadassa. Vuodesta 1988 Maplea on kehittänyt kaupallinen yritys nimeltä Maplesoft. Maplella voi mm. integroida, derivoida, laskea matriiseilla ja piirtää kuvaajia. Maple soveltuu erityisesti integraalien ja derivaattojen symboliseen laskentaan. Maplesta on versiot sekä Windowsiin että Unix/Linux-ympäristöön. Suomessa ohjelma on käytössä esimerkiksi Teknillisessä korkeakoulussa ja Metropolia Ammattikorkeakoulussa. == Esimerkkejä == simplify(x^2/x^4-1/x); (lausekkeen x^2/x^4-1/x sievennys): -1 + x - ------ 2 x int (2*x^4-5*x,x); (funktion 2x^4-5x integrointi): 5 2 2/5 x - 5/2 x diff(ln (x)/x^2,x); (funktion ln x / x^2 derivointi): 1 2 ln(x) ---- - ------- 3 3 x x == Muita matematiikkaohjelmia == *MATLAB *Mathematica *Mathcad *Sage ==Lähteet== == Aiheesta muualla == * Maplesoft *Ohjeita Maplen ja muiden matematiikkaohjelmien käyttöön Luokka:Matematiikkaohjelmistot Luokka:Mac OS -ohjelmat Luokka:Linux-ohjelmat Luokka:Windows-ohjelmat Luokka:Ohjelmointikielet
Samuli Vasala

Samuli Johannes Vasala (s. 29. marraskuuta 1976 Lohja) on suomalainen entinen keski- ja kestävyysmatkojen juoksija, kauppatieteen maisteri, urheilumarkkinoinnin ja -liiketoiminnan parissa työskentelevä yritysjohtaja. Vasala on kilpaillut myös duathlonissa. Pekka Vasalan veljenpoika Samuli Vasala oli paras suomalainen kestävyysjuoksija 1990-luvun lopulla ja 2000-luvun alussa. Samuli Vasala esiintyi MTV3:n Elixir-ohjelmassa. Samuli Vasala toimi vuosina 2009–2014 Suomen Urheiluliiton omistaman Track & Field Finland Oy:n markkinointipäällikkönä ja harrasteliikuntajohtajana. Vasala on Suomen Olympiakomitean liiketoimintayksikön toimitusjohtaja ja vastaa isoista Olympiakomitean yrityssopimuksista == Saavutuksia == Samuli Vasala on voittanut Suomen mestaruuden 1 500 metrin juoksussa 1998, 5 000 metrillä 1997, 1999, 2001 ja 2002 sekä maastojuoksun lyhyen radan mestaruuden 1996, 1997, 2001 sekä 2002 ja maastojuoksun Pohjoismaiden mestaruuden 2003 http://www.iaaf.org/news/Kind=2/newsId=23503.html. Lisäksi Vasalalla on 1 500 metrillä hopea vuodelta 1997 ja pronssi vuodelta 1996, 5 000 metrillä pronssia 1996 sekä puolimaratonin hopeaa 1998. Hallissa Vasala on voittanut 3 000 metrillä SM-kultaa 1995 ja 1997. Arvokisoista Vasalan paras sijoitus on kuudes tila 5 000 metrillä (13.40,68) Budapestin EM-kisoissa 1998. Vasala on duathlonin Suomen mestari vuodelta 2003. Vasala on myös osallistunut pyöräilykilpailuihin. == Ennätykset == 1 500 m 3.38,39 2001 10. nopein suomalainen 3 000 m 7.46,95 2002 6. nopein suomalainen 5 000 m 13.28,17 1998 7. nopein suomalainen 10 000 m 28.31,16 2001 http://www.apulanta.fi/matti/yu/suomi.html - Vasala Suomen kaikkien aikojen tilastossa === Suomen ennätykset === maili (halli) 4.07,23 1996 22-vuotiaiden SE 3 000 m (halli) 7.54,07 1997 22-vuotiaiden SE 3 000 m (halli, ylipitkä rata) 7.51,69 1997 SE ja 22-vuotiaiden SE 5 000 m 13.28,17 1998 22-vuotiaiden SE == Lähteet == Luokka:Suomalaiset kestävyysjuoksijat Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Suomalaiset pyöräilijät Luokka:Vuonna 1976 syntyneet Luokka:Elävät henkilöt
Sopimuspalokunta

Sopimuspalokunta on palokuntayhdistys (VPK), palokuntayhteisö jossa jäsenillä on työsopimus pelastuslaitoksen kanssa (HSPK) ja tehdaspalokunta tai sotilaspalokunta, joka on tehnyt alueellisen pelastuslaitoksen kanssa palokuntasopimuksen. Palokuntasopimuksessa palokunta sitoutuu tarjoamaan erikseen sovittuja henkilöstö- ja kalustoresursseja käytettäväksi pelastustoimen tehtäviin määrättyä korvausta vastaan. Sopimuksessa määritellään yleensä myös toimintavalmiusajat ja toiminnasta saatava korvaus. Sopimuspalokutatoiminnan valtakunnallisena edistäjänä toimii Suomen Sopimuspalokuntien Liitto. ==Katso myös== * Palokuntanuoret * Tehdaspalokunta * Vapaaehtoinen palokunta * Luettelo Suomen sopimuspalokunnista * Suomen Sopimuspalokuntien Liitto Luokka:Palo- ja pelastustoimi
Suomalainen pop-levy

Suomalainen pop-levy on SIG-yhtyeen vuonna 2003 julkaistu albumi, joka jäi yhtyeen viimeiseksi studiolevyksi. Levyn julkaisi levy-yhtiö Norsu. Tunnettuja kappaleita ovat ”Tähtisadetta”, ”Näkinkenkä”, "Kesäsateisiin" ja ”Tuhannen ja yhden yön tarinat”, joka oli kultasingle. == Kappaleet == # # # # # # # # # # # == Lähteet == Luokka:Vuoden 2003 albumit Luokka:SIG:n albumit
Harald Sinihammas

Harald Sinihammas (, , , k. 986) oli Tanskan kuningas 958–986 sekä myös Norjan kuningas 976–986. Hän oli Gorm Vanhan poika ja seurasi isäänsä valtaistuimelle. Harald vei päätökseen isänsä aloittaman Tanskan muodostumisen yhtenäisvaltioksi.Kari: 2001, s. 369 Lisänimi ”Sinihammas” lienee tullut Haraldin huonoista, tummuneista hampaista. Lisänimi kuitenkin tunnetaan vasta paljon Haraldia myöhäisemmistä lähteistä, joten ei tiedetä, missä vaiheessa se on syntynyt. Harald kääntyi kristityksi 965 ja teki kristinuskosta Tanskan virallisen uskonnon. Hän muutti Jellingin riimukivet kristillisiksi muistomerkeiksi, joissa kunnioitettiin hänen vanhempiaan Gormia ja Thyrea. Pienemmän kivistä oli pystyttänyt Gorm vaimonsa muistoksi. Harald lisäsi sen viereen toisen kiven, joka on 244 cm korkea ja tehty graniitista. Haraldin pystyttämään riimukiveen on hakattu teksti: ”Kuningas Harald antoi pystyttää tämän kiven isänsä Gormin ja äitinsä Tyrvin muistoksi. Harald, joka voitti itselleen koko Tanskan ja Norjan ja teki tanskalaisista kristittyjä.” Kivessä on kuvattu Kristus punottujen ja solmittujen nauhojen keskellä, ja sen tarkoituksena oli erottaa Kristus pohjoisten alkujumalien ja taikojen maailmasta. Harald ei lopulta onnistunut käännyttämään alamaisiaan kristinuskoon, vaan sen sijaan hänet syrjäytettiin valtaistuimelta. Tanska ja Norja käännytettiin kristinuskoon vasta sata vuotta myöhemmin. Langaton tiedonsiirtotekniikka Bluetooth on nimetty Haraldin mukaan.Fast Facts - Bluetooth Technology Website == Puolisot == *Gunhild *Tove, vendiläinen prinsessa, knees (kuningas) Mistivoin tytär. *Gyritha == Lapset == Pojat *Sven Haaraparta *Erik *Hakon Tyttäret *Tyre *Gunhild == Lähteet == *Risto Kari: Historian ABC - Kaikkien aikojen valtiot. Osa 5. Kustannusosakeyhtiö Tammi 2001. ISBN 951-31-1097-4. ===Viitteet=== Luokka:Tanskan kuninkaat Luokka:Norjan kuninkaat Luokka:Viikingit Luokka:Syntymävuosi tuntematon Luokka:Vuonna 986 kuolleet
Kulttuuriantropologia

Kulttuuriantropologia on antropologian alalaji, joka tutkii ihmisten kulttuureja. Tieteenalan voidaan katsoa syntyneen 1800- ja 1900-lukujen vaihteessa. 1900-luvun alusta kulttuuriantropologinen tutkimus jakautui kahteen merkittävään (strukturalistiseen ja funktionalistiseen) koulukuntaan, jotka molemmat syrjäyttivät 1960-luvulta eteenpäin uudemmat koulukunnat (jälkistrukturalismi, kognitivismi). == Yleistä == Antropologian keskeinen menetelmä on ollut etnografia 1900-luvulla. Etnografia on teos, joka kuvaa jonkin kansan elintapoja mahdollisimman tarkasti ja laajasti. Siten etnografioissa on käsitelty muun muassa sellaisia aiheita, kuin kansojen käyttämät sukulaisuustermistöt, uskonnolliset ajatukset ja myytit sekä muut tavat. Antropologian varustaminen kulttuuri-etuliitteellä on ollut eräiden antropologien tapa tehdä ero pääasiassa yhdysvaltalaisen ja brittiläisen antropologian välillä. Britanniassa koulukunnat korostivat enemmän yhteiskuntien normeja ja rakenteellisia seikkoja, kun Yhdysvalloissa korostettiin enemmän myyttejä ja symbolisia asioita kulttuurissa. == Soveltava antropologia == Kulttuuriantropologian soveltamisella yhteiskunnassa on pitkät perinteet. Jo tieteenalan varhaisvuosina kulttuuriantropologit vaikuttivat brittiläisessä siirtomaahallinnossa Afrikassa. Yhdysvalloissa kulttuuriantropologiaa sovellettiin alun alkaen intiaani- ja siirtolaiskysymyksissä. Toisen maailmansodan jälkeen yhdysvaltalaisia antropologeja tarvittiin järjestämään oloja miehitetyillä Tyynenmeren saarilla. Viime aikoina Yhdysvallat on käyttänyt antropologeja auttamaan sotilasoperaatioiden onnistumisessa Afganistanissa ja Irakissa.http://www.case.edu/provost/inamori/news/militaryanthro.pdf Kulttuuriantropologian sekaantuminen koloniaalisiin toimiin ja kyseenalaisiin poliittisiin hankkeisiin on herättänyt eettisiä kiistoja vielä 1970-luvulla.Keesing 1998, 352–396, 473. Antropologia on myös tutkinut kehitysmaapolitiikkaan liittyviä kysymyksiä. == Katso myös == * Sosiaaliantropologia == Lähteet == * * === Viitteet === == Kirjallisuutta == * Luokka:Seulonnan keskeiset artikkelit
MSISDN

MSISDN (Mobile Station International ISDN Number) on numero, joka identifioi tilaajan GSM- tai UMTS-matkapuhelinverkossa. Yksinkertaistettuna, matkapuhelimen SIM-kortin puhelinnumero. Luokka:Puhelintekniikka
Plejadit

Plejadi tai plejadit voivat viitata seuraaviin asioihin: * plejadit, seitsemän sisarusta kreikkalaisessa mytologiassa * Seulaset eli Plejadit, avoin tähtijoukko Härän tähdistössä * Pléiade eli Plejadi, ranskalainen runoilijaryhmä
Antigeeni

Antigeeni on mikä tahansa molekyyli, joka aiheuttaa elimistössä immuunivasteen. Ne ovat usein proteiineja tai polysakkarideja, joita esiintyy esimerkiksi bakteerien tai virusten pintarakenteissa. Imusoluilla on antigeenireseptori, jonka avulla ne tunnistavat tietyn antigeenin. Antigeenien avulla elimistö tunnistaa muun muassa sen, onko solu oma vai elimistölle vieras. Vasta-aineet tarttuvat antigeeniin. Antigeeni aiheuttaa elimistössä vasta-ainevälitteisen tai soluvälitteisen immuunireaktion. Jos elimistön muistisoluissa on ennestään tieto taudinaiheuttajasta, niin käynnistyvää vastetta kutsutaan sekundaarivasteeksi (adaptiivinen immuniteetti), jossa immuunipuolustuksen vaste on nopeampi ja tarkempi. Jos taas antigeeni on tuntematon, elimistö käyttää muita menetelmiä tunkeutujan tuhoamiseen (primaarivaste, luonnollinen immuniteetti). Primaarivasteen jälkeen immuunipuolustuksen käyttöön jää muistisoluja, jotka muistavat kyseisen antigeenin. Seuraavalla kerralla elimistön kohdatessa saman antigeenin, immuunipuolustus voi tuhota nopeasti solun, jonka pinnalla antigeeni on. Elimistön omat solut tunnistetaan samalla menetelmällä omiksi soluiksi, joita ei tuhota. == Katso myös == * Allergeeni ==Lähteet== == Aiheesta muualla == Luokka:Immunologia Luokka:Seulonnan keskeiset artikkelit
Luettelo italiankielisistä oopperoista

Italiankielisiä oopperoita aakkosjärjestyksessä. \---- * Francesco Cilea: Adriana Lecouvreur * Giuseppe Verdi: Aida * Georg Friedrich Händel: Alcina * Umberto Giordano: Andrea Chénier * Gaetano Donizetti: Anna Bolena * Georg Friedrich Händel: Ariodante * W. A. Mozart: Ascanio in Alba * Giacomo Puccini: La Bohème * Vincenzo Bellini: Capuletit ja Montecchit * Pietro Mascagni: Cavalleria rusticana * Gioacchino Rossini: La Cenerentola * W. A. Mozart: La clemenza di Tito * W. A. Mozart: Così fan tutte * W. A. Mozart: Don Giovanni * Giuseppe Verdi: Falstaff * W. A. Mozart: Figaron häät * Antonio Vivaldi: Il Giustino * W. A. Mozart: Idomeneo * Gaetano Donizetti: Lemmenjuoma * Georg Friedrich Händel: Julius Caesar * Giuseppe Verdi: Kohtalon voima * Gaetano Donizetti: Linda di Chamounix * Gaetano Donizetti: Lucia di Lammermoor * W. A. Mozart: Lucio Silla * Giacomo Puccini: Lännen tyttö * Giacomo Puccini: Madama Butterfly * Giacomo Puccini: Manon Lescaut * Gioacchino Rossini: Matka Reimsiin * Arrigo Boito: Mefistofele * W. A. Mozart: Mitridate, re di Ponto * Joseph Haydn: Il mondo della luna * Giuseppe Verdi: Nabucco * Vincenzo Bellini: Norma * Antonio Vivaldi: L’Olimpiade * Claudio Monteverdi: Orfeo * Christoph Willibald Gluck: Orfeus ja Eurydike * Joseph Haydn: Orlando Paladino * Giuseppe Verdi: Otello * Antonio Vivaldi: Ottone in villa * Ruggiero Leoncavallo: Pajatso * Christoph Willibald Gluck: Paride ed Elena * Vincenzo Bellini: Il Pirata * Claudio Monteverdi: Poppean kruunaus * Vincenzo Bellini: Puritaanit * Giuseppe Verdi: Rigoletto * Georg Friedrich Händel: Rinaldo * Giovanni Battista Pergolesi: La serva padrona * Gioacchino Rossini: Semiramide * Georg Friedrich Händel: Serse * Gioacchino Rossini: Sevillan parturi * Giuseppe Verdi: Simon Boccanegra * Vincenzo Bellini: La Straniera * Gioacchino Rossini: Tancredi * Giuseppe Verdi: La Traviata * Giacomo Puccini: Tosca * Giuseppe Verdi: Trubaduuri * Giacomo Puccini: Turandot * Giuseppe Verdi: Un giorno di regno * Vincenzo Bellini: Unissakävelijä * Gioacchino Rossini: Varasteleva harakka * Alfredo Catalani: La Wally ==Katso myös== * Luettelo oopperoista laulukielen mukaan Italiankielisistä oopperoista
Luettelo baritoneista

Tämä on kansallisuuksien mukaan osioihin jaettu luettelo oopperalaulajista, joiden ääniala on baritoni. ==Belgialaisia== *José van Dam ==Italialaisia== *Pasquale Amato *Ettore Bastianini *Renato Bruson *Piero Cappuccilli *Paolo Coni *Tito Gobbi *Leo Nucci *Rolando Panerai *Titta Ruffo *Mario Sammarco *Mariano Stabile *Giuseppe Taddei *Giorgio Zancanaro ==Itävaltalaisia== *Eberhard Wächter *Bernd Weikl ==Norjalaisia== * Knut Skram ==Ranskalaisia== *Victor Maurel *Ludovic Tezier ==Ruotsalaisia== *Loa Falkman *Karl-Magnus Fredriksson *Håkan Hagegård *Hugo Hasslo *Hans Josefsson ==Saksalaisia== *Dietrich Fischer-Dieskau *Wolfgang Holzmair *Hermann Prey *Paul Schöffler *Thomas Quasthoff *Gerhard Gerhaher *Matthias Goerne *Thomas J.Mayer ==Suomalaisia== *Jorma Hynninen *Arttu Kataja *Heikki Kilpeläinen *Jaakko Kortekangas *Juha Kotilainen *Tom Krause *Raimo Laukka *Matti Lehtinen *Hannu Niemelä *Ahti Paunu *Riku Pelo *Jorma Pukkila *Ville Rusanen *Esa Ruuttunen *Jari Saarman *Petteri Salomaa *Juha Suominen *Sauli Tiilikainen *Juha Uusitalo *Usko Viitanen *Waltteri Torikka *Tapani Valtasaari ==Tanskalaisia== *Bo Skovhus ==Unkarilaisia== *Friedrich Schorr ==Venäläisiä== *Dmitri Hvorostovsky *Sergei Leiferkus *Vladislav Sulimsky *Juri Mazurok *Vladimir Chernov *Nikolai Putilin *Alexandr Markov ==Walesiläisiä== *Bryn Terfel ==Virolaisia== *Georg Ots ==Yhdysvaltalaisia== *John Walter Bratton *Thomas Hampson *Robert Merrill *Sherrill Milnes *Frank Sinatra *Lawrence Tibbett *Leonard Warren ==Katso myös== *Luettelo altoista *Luettelo bassoista *Luettelo bassobaritoneista *Luettelo kontratenoreista *Luettelo mezzosopraanoista *Luettelo sopraanoista *Luettelo tenoreista Baritonit Baritonit
Puppa J & Tasottavat

Puppa J & Tasottavat (joskus myös pelkkä Tasottavat) on suomalainen, laajimmillaan kymmenhenkinen reggae-yhtye, jonka solisteja ovat mm. Puppa J ja Natty Kauka. Kokoonpano on perustettu vuonna 2002. Suomalainen Fat Belt Records julkaisi yhtyeen ensialbumin Morobless kesäkuussa 2006. Yhtyeen keulakuva Puppa J on myös soolouralla ja ensimmäinen sooloalbumi Oi aikoja! julkaistiin helmikuussa 2009. ==Julkaisut== ===Albumit=== * ==Aiheesta muualla== * * * Levy-yhtiön sivut Luokka:Suomalaiset reggaeyhtyeet Luokka:Jyväskylän musiikki
Talking Heads

Talking Heads oli yhdysvaltalainen vaihtoehtorock-yhtye, joka toimi vuosina 1974–1991. Yhtye levytti uransa aikana monipuolisesti erityyppistä musiikkia taidefunkista ja polyrytmillisestä maailmanmusiikista melodiseen kitarapoppiin. Yhtyeen kunnianhimoinen musiikki nosti sen kriitikkojen suosioon, mutta se sai myös joitain pophittejä. Yhtyeen kokoonpanoon kuuluivat David Byrne (laulu ja kitara), Chris Frantz (rummut), Tina Weymouth (basso) ja Jerry Harrison (koskettimet ja kitara). ==Historia== Talking Headsin perustivat New Yorkissa vuonna 1974 taideopiskelijat David Byrne, Chris Frantz ja Tina Weymouth. Kaksi vuotta myöhemmin yhtyeeseen liittyi Jerry Harrison. Yhtyeen ensimmäisen albumin Talking Heads: 77 julkaisi Sire Records vuonna 1977. Minimalistista rockia edustava albumi sai huomiota etenkin Byrnen älyllisistä sanoituksista ja erikoisen nykivästä laulutavasta. Toisen albuminsa, taiteellisen ja kokeilevan More Songs About Buildings and Food (1978) yhtye teki tuottaja Brian Enon kanssa. Fear of Music (1979) nojasi vahvasti rytmeihin ja sisälsi afrikkalaistyylistä polyrytmiikkaa. Albumilla Remain in Light (1980) oli jälleen afrikkalaisia rytmejä ja myös esimerkiksi puhallinsoittimia. Yhtye teki 1980-luvun alussa pitkän konserttikiertueen ja julkaisi livealbumin. Seuraavalla studioalbumilla Speaking in Tongues (1983) ei Brian Eno enää ollut mukana. Albumin kappaleet noudattivat aiempaa selkeämpää poplaulurakennetta. Sen jälkeen yhtye lähti jälleen kiertueelle, jonka aikana kuvattiin konserttielokuva Stop Making Sense (1984), jonka ohjasi Jonathan Demme. Konserttikiertueen ja uuden livealbumin jälkeen Talking Heads palasi pienempään, neljän soittajan kokoonpanoon. Little Creatures (1985) oli mutkaton popalbumi. True Stories (1986) sisälsi lauluja David Byrnen ohjaamasta samannimisestä elokuvasta. Yhtyeen viimeinen albumi oli Naked (1988), jolla se palasi vanhoihin maailmanmusiikkivaikutteisiinsa. Sen jälkeen yhtye laitettiin tauolle, jonka aikana Byrne keskittyi sooloprojekteihinsa ja muut jäsenet Tom Tom Club -yhtyeeseensä. Talking Heads ilmoitti hajoamisestaan vuonna 1991. Yhtye äänitti ennen lopettamistaan neljä uutta kappaletta, jotka julkaistiin kokoelmalla Sand in the Vaseline: Popular Favorites (1992). Talking Heads sai urallaan kolme listahittiä, “Take Me to the River” (1979, Al Green -cover), “Burning Down the House” (1983) ja “Wild Wild Life” (1986). Yhtyeen suosion kasvun yksi osatekijä 1980-luvulla olivat sen huomiota herättävät musiikkivideot, jotka saivat soittoaikaa Music Television -kanavalla. Yhtye kokoontui vielä yhteen ilman Byrneä nimellä The Heads ja julkaisi albumin No Talking Just Head (1996). Talking Heads esiintyi sen jälkeen vielä kerran yhdessä vuonna 2002 Rock and Roll Hall of Fame -tilaisuudessa kun se nimitettiin rockin kunniagalleriaan. Jäsenet ovat jatkaneet musiikin tekemistä omilla tahoillaan. == Diskografia == === Studioalbumit === * * * * * * * * ==Lähteet== Luokka:Yhdysvaltalaiset punkyhtyeet Luokka:Yhdysvaltalaiset uuden aallon yhtyeet Luokka:Rock and Roll Hall of Fame Luokka:1980-luvun yhtyeet ja sooloartistit